8. detsembril 2014 esitatud hagi – ZZ versus komisjon
(kohtuasi F-137/14)
Kohtumenetluse keel: saksa
Pooled
Hageja: ZZ (esindaja: advokaat H. Tettenborn)
Kostja: komisjon
Hagi ese ja sisu
Nõue tühistada Euroopa Liidu välisteenistuse 29. jaanuari 2014. aasta otsus öelda üles hagejaga sõlmitud tähtajatu tööleping ning hageja taotlus mõista välja hüvitis talle tekitatud moraalse ja mittevaralise kahju eest.
Hageja nõuded
tühistada Euroopa välisteenistuse 29. jaanuari 2014. aasta kirjas hagejale teada antud Euroopa välisteenistuse otsus lõpetada hageja töösuhe seitsmekuulist etteteatamistähtaega kasutades alates 31. augusti 2014. aasta keskööst;
kohustada Euroopa välisteenistust maksma hagejale kahjuhüvitist sobivas, Üldkohtu poolt kindlaks määratud summas hagejale eelmises lõigus nimetatud Euroopa välisteenistuse otsusega tekitatud moraalse ja mittevaralise kahju eest;
kohustada Euroopa välisteenistust hüvitama hagejale täies ulatuses talle tekitatud materiaalse kahju, mis seisneb eelkõige maksmata töötasus ja Euroopa välisteenistuse õigusvastase käitumisega tekitatud muudes kuludes (millest tuleb maha arvata saadud töötutoetus ja enda tööjõudu kasutades saadud sissetulek);
teise võimalusena juhul, kui õiguslikel ja praktilistel kaalutlustel ei ole võimalik ennistada hagejat tööle ja/või jätkata tema töölepingut samadel tingimustel, kohustada Euroopa välisteenistust hüvitama hageja tegevuse õigusvastase lõpetamisega talle tekitatud varalise kahju, makstes kahjuhüvitist, mille suuruse arvutamisel võetakse arvesse tegelikult oodatava sissetuleku ning sissetuleku vahe, mida hageja oleks saanud lepingu jätkumisel, arvestades ka pensioni ning muude nõuetega.
mõista kohtukulud välja Euroopa välisteenistuselt.